A kehidai termálfürdőben lógó festmény szerint a szomorú Angela Merkel vezetésével elrabolják Európát a partraszálló migránsok.

A kehidakustányi fürdő folyosóján különös festmény lóg: az aktuálpolitikai áthallásoktól nem mentes, a naiv művészet, a szimbolizmus és a realizmus határvidékén bolyongó műalkotás minden bizonnyal Európa elrablásáról szól (lásd a repülő bikát a kép bal felső részén).

A jelenet szerint lángoló hajóból érkeznek végeláthatatlanul a migránsok a szárazföldre, mellettük egy szomorú Angela Merkel látható.

Merkel előtt Rubik-kocka, mögötte zöld sárkány, vörös csillag, szabadkőműves jelkép, valamint a győzelem jelét mutató terroristák láthatók.

A festmény alkotója értesülésünk szerint Kossuth Tivadar.

(Forrás: G.E.)